ᱵᱚᱠᱮᱥᱥᱚᱨ ᱞᱚᱞᱚ ᱵᱤᱡᱽᱞᱤ ᱛᱟᱞᱢᱟ

ᱯᱚᱪᱷᱤᱢ ᱵᱟᱝᱞᱟ ᱯᱟᱣᱟᱨ ᱰᱮᱵᱷᱞᱚᱯ ᱠᱚᱨᱯᱳᱨᱮᱥᱚᱱ ᱞᱤᱢᱤᱴ ᱨᱮᱭᱟᱜ ᱵᱚᱠᱨᱮᱥᱣᱚᱨ ᱞᱚᱞᱚ ᱵᱤᱡᱽᱞᱤ ᱛᱟᱞᱢᱟ ᱫᱚ ᱑᱐᱕᱐ ᱢᱮᱜᱟᱣᱟᱴ (5x210 MW) ᱨᱮᱭᱟᱜ ᱵᱤᱡᱽᱞᱤ ᱵᱮᱱᱟᱣ ᱛᱟᱞᱢᱟ ᱠᱟᱱᱟ ᱟᱨ ᱱᱚᱣᱟ ᱫᱚ ᱟᱨ ᱕᱐᱐ ᱢᱮᱜᱟᱣᱟᱴ ᱫᱟᱲᱮ ᱵᱟᱹᱲᱛᱤ ᱞᱟᱹᱜᱤᱫ ᱯᱨᱚᱥᱛᱟᱵᱽ ᱟᱠᱟᱱᱟ᱾

ᱴᱷᱟᱶ
ᱵᱚᱠᱮᱥᱥᱚᱨ ᱞᱚᱞᱚ ᱵᱤᱡᱽᱞᱤ ᱛᱟᱞᱢᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱡᱤᱞᱟᱹ ᱨᱮᱭᱟᱜ ᱪᱤᱱᱯᱟᱭ ᱟᱨ ᱵᱷᱩᱨᱠᱩᱱᱟ ᱜᱽᱨᱟᱢ ᱯᱚᱧᱪᱟᱭᱮᱛ ᱴᱚᱴᱷᱟ ᱨᱮ ᱒᱓°᱕᱐′ᱠᱚᱧᱮ ᱘᱗°᱒᱗′ᱥᱟᱢᱟᱝ ᱨᱮ ᱢᱮᱱᱟᱜᱼᱟ᱾Sarajit Pramanick, Birbhumer Ahankar:Bakreshwar Tapbidyut Kendra, Paschim Banga, Birbhum special issue, pp. 189–192, (in Bengali), February 2006, Information and Culture Department, Government of West Bengal ᱱᱚᱣᱟ ᱫᱚ ᱯᱟᱱᱟᱜᱚᱲ-ᱢᱳᱨᱜᱽᱨᱟᱢ ᱦᱟᱭᱣᱮ ᱟᱲᱮ ᱨᱮ ᱢᱮᱱᱟᱜᱼᱟ, ᱵᱟᱠᱨᱮᱥᱥᱚᱨ ᱨᱮᱭᱟᱜ ᱞᱚᱞᱚ ᱫᱟᱜ ᱡᱷᱟᱨᱱᱟ ᱟᱨ ᱵᱚᱠᱨᱮᱥᱥᱚᱨ ᱨᱮᱭᱟᱜ ᱢᱟᱱᱫᱤᱨ ᱠᱷᱚᱱ ᱞᱟᱛᱟᱨ ᱱᱟᱠᱷᱟ ᱨᱮ ᱢᱮᱱᱟᱜᱼᱟ᱾  ᱚᱱᱰᱟᱞᱼᱥᱟᱭᱛᱷᱤᱭᱟ ᱪᱟᱸᱜᱟ ᱨᱮᱞ ᱰᱟᱦᱟᱨ ᱨᱮ ᱪᱤᱱᱯᱟᱭ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱚᱠᱨᱮᱥᱥᱚᱨ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱮᱱᱴ ᱴᱟᱣᱩᱱᱥᱤᱯ ᱥᱩᱨ ᱨᱮ ᱢᱮᱱᱟᱜᱼᱟ᱾

ᱫᱟᱲᱮ
᱑᱙᱙᱙, ᱒᱐᱐᱑, ᱒᱐᱐᱘ ᱟᱨ ᱒᱐᱑᱐ ᱨᱮ ᱒᱑᱐ ᱢᱮᱜᱟᱣᱟᱴ ᱨᱮᱭᱟᱜ ᱢᱚᱬᱮ ᱭᱩᱱᱤᱴ ᱠᱚ ᱪᱟᱹᱞᱩ ᱞᱮᱱᱟ᱾ ᱯᱩᱭᱞᱩ ᱯᱮ ᱭᱩᱱᱤᱴ ᱞᱟᱹᱜᱤᱫ ᱡᱟᱯᱟᱱ ᱵᱮᱝᱠ ᱯᱷᱚᱨ ᱤᱱᱴᱟᱨᱱᱮᱥᱚᱱᱟᱞ ᱠᱚᱯᱚᱨᱮᱥᱚᱱ ᱫᱚ ᱘᱐.᱘ ᱢᱤᱞᱤᱭᱚᱱ ᱭᱮᱱ ᱥᱮ ᱒᱕.᱒᱕ ᱵᱤᱞᱤᱭᱚᱱ ᱜᱟᱱ ᱴᱟᱠᱟ ᱮᱢ ᱞᱮᱱᱟᱭ᱾ ᱯᱩᱭᱞᱩ ᱭᱩᱱᱤᱴ ᱫᱚ ᱓᱗ ᱪᱟᱸᱫᱚ ᱨᱮᱠᱚᱨᱰ ᱚᱠᱛᱚ ᱨᱮ ᱯᱩᱨᱟᱹᱣ ᱞᱮᱱᱟ ᱟᱨ ᱑᱙᱙᱙ ᱥᱟᱞᱟᱜ ᱑᱗ ᱡᱩᱞᱟᱭ ᱦᱤᱞᱚᱜ ᱠᱚ ᱪᱟᱹᱞᱩ ᱞᱮᱫᱟ᱾ ᱒᱐᱐-᱒᱕᱐ ᱢᱮᱜᱟᱣᱩᱴ ᱨᱮᱭᱟᱜ ᱵᱤᱡᱽᱞᱤ ᱭᱩᱱᱤᱴ ᱵᱮᱱᱟᱣ ᱞᱟᱹᱜᱤᱫ ᱠᱮᱴᱨᱚᱞ ᱵᱤᱡᱽᱞᱤ ᱯᱨᱟᱫᱷᱤᱠᱚᱨᱚᱱ ᱨᱮᱭᱟᱜ ᱢᱟᱹᱪᱤ ᱔᱘ ᱪᱟᱸᱫᱚ ᱠᱟᱱᱟ᱾

ᱵᱚᱠᱮᱥᱥᱚᱨ ᱯᱟᱣᱟᱨ ᱯᱨᱚᱡᱮᱠᱴ ᱥᱴᱮᱡᱽ ᱒ ᱨᱮ ᱵᱟᱨ ᱭᱩᱱᱤᱴ ᱒᱑᱐ ᱢᱮᱣᱣᱟᱴ ᱛᱷᱟᱯᱚᱱ ᱦᱩᱭᱩᱜᱼᱟ ᱡᱟᱦᱟᱸ ᱨᱮ ᱒᱐ ᱵᱤᱞᱤᱭᱚᱱ ᱠᱟᱹᱣᱰᱤ ᱠᱷᱚᱨᱚᱪ ᱦᱩᱭᱩᱜᱼᱟ᱾

ᱱᱤᱞ ᱱᱤᱨᱡᱚᱱ
ᱵᱚᱠᱞᱮ ᱜᱟᱰᱟ ᱨᱮ ᱱᱤᱞ ᱱᱤᱨᱡᱟᱱ (ᱢᱮᱱᱛᱮ ᱞᱤᱞ ᱮᱠᱞᱟ) ᱧᱩᱛᱩᱢ ᱛᱮ ᱵᱟᱱᱟᱣ ᱟᱠᱟᱱ ᱡᱟᱜᱟ ᱫᱚ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱟᱱᱴ ᱨᱮ ᱫᱟᱜ ᱮᱢ ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱱᱤᱛ ᱧᱮᱞᱡᱚᱝ ᱴᱷᱟᱶ ᱞᱮᱠᱟ ᱵᱟᱰᱟᱭᱚᱜ ᱠᱟᱱᱟ᱾Sarkar, Joydeep, Paryatan Boichitre Birbhum Jela,  Paschim Banga, p. 200

ᱨᱟᱡᱽᱟᱹᱨᱤ ᱨᱟᱯᱟᱪᱟᱜ
ᱵᱚᱠᱮᱥᱥᱚᱨ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱫᱚ ᱟᱭᱢᱟ ᱥᱮᱨᱢᱟ ᱠᱷᱚᱱ ᱨᱟᱡᱽᱱᱤᱛᱤ ᱞᱟᱹᱲᱦᱟᱹᱭ ᱨᱮ ᱯᱟᱲᱟᱣ ᱞᱮᱱᱟ᱾  ᱯᱩᱭᱞᱩ ᱨᱮ ᱱᱚᱣᱟ ᱫᱚ ᱛᱟᱞᱢᱟ ᱥᱚᱨᱠᱟᱨᱟᱜ ᱜᱚᱲᱚ ᱛᱮ ᱵᱮᱱᱟᱣ ᱞᱟᱹᱜᱤᱫ ᱯᱨᱚᱥᱛᱟᱵᱽ ᱞᱮᱱᱟ ᱢᱮᱱᱠᱷᱟᱱ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨᱟᱜ ᱠᱩᱨᱩᱢᱩᱴᱩ ᱠᱟᱛᱮ ᱦᱚᱸ ᱛᱟᱞᱢᱟ ᱥᱚᱨᱠᱟᱨᱟᱜ ᱥᱚᱦᱚᱝ ᱵᱟᱝ ᱦᱮᱡ ᱞᱮᱱᱟ᱾ ᱑᱙᱗᱗ ᱥᱟᱞᱨᱮ ᱢᱤᱫ ᱫᱷᱟᱣ ᱞᱮᱯᱷᱴ ᱯᱷᱨᱚᱱ ᱫᱚ ᱟᱠᱚᱣᱟᱜ ᱥᱚᱨᱠᱟᱨ ᱛᱮᱭᱟᱨ ᱛᱟᱭᱚᱢ, ᱵᱚᱠᱮᱥᱥᱚᱨ ᱫᱚ ᱟᱹᱰᱤ ᱜᱟᱹᱦᱤᱨ ᱨᱟᱡᱽᱟᱹᱨᱤ ᱮᱴᱠᱮᱴᱚᱬᱮ ᱨᱮ ᱛᱟᱦᱮᱸ ᱠᱟᱱᱟ᱾  ᱱᱚᱣᱟ ᱯᱨᱚᱡᱮᱠᱴ ᱞᱟᱹᱜᱤᱫ ᱛᱟᱞᱢᱟ ᱥᱚᱨᱠᱟᱨ ᱫᱷᱚᱱ ᱮᱢ ᱨᱮ ᱵᱤᱞᱚᱢ ᱫᱚ ᱢᱟᱨᱠᱥᱤᱥ ᱱᱮᱛᱟ ᱠᱚ ᱯᱚᱪᱷᱤᱢ ᱵᱟᱝᱞᱟ ᱪᱮᱛᱟᱱ ᱛᱟᱞᱢᱟ ᱥᱚᱨᱠᱟᱨᱟᱜ ᱨᱮᱭᱟᱜ "ᱠᱟᱹᱠᱤ ᱜᱚᱜᱚ" ᱞᱮᱠᱟ ᱵᱮᱵᱷᱟᱨ ᱨᱮᱭᱟᱜ ᱠᱟᱛᱷᱟ ᱠᱚ ᱞᱟᱹᱭ ᱥᱚᱫᱚᱨ ᱞᱮᱫᱟ᱾ ᱟᱭᱢᱟ ᱥᱮᱨᱢᱟ ᱦᱟᱹᱵᱤᱡ ᱵᱚᱠᱮᱥᱥᱚᱨ ᱯᱨᱚᱡᱮᱠᱴ ᱞᱟᱹᱜᱤᱫ ᱥᱚᱵᱷᱤᱭᱮᱛ ᱭᱩᱱᱤᱭᱚᱱ ᱫᱚ ᱠᱟᱹᱣᱰᱤ ᱜᱚᱲᱚ ᱮᱢ ᱞᱟᱹᱜᱤᱫ ᱱᱮᱦᱚᱨ ᱦᱩᱭ ᱞᱮᱱᱟ᱾  ᱟᱭᱢᱟ ᱥᱮᱨᱢᱟ ᱛᱟᱺᱜᱤ ᱟᱨ ᱜᱟᱞᱚᱪ ᱛᱟᱭᱚᱢ ᱦᱚᱸ ᱥᱚᱵᱷᱤᱭᱮᱛ ᱠᱟᱹᱣᱰᱤ ᱵᱟᱝ ᱦᱮᱡ ᱞᱮᱱᱟ᱾  ᱱᱚᱣᱟ ᱫᱚ ᱢᱩᱪᱟᱹᱫ ᱨᱮ ᱯᱚᱱᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱛᱮᱭᱟᱨ ᱞᱮᱱᱟ᱾

ᱟᱨᱦᱚᱸ ᱧᱮᱞ ᱢᱮ
 ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱡᱽᱞᱤ ᱥᱴᱮᱥᱚᱱ ᱠᱚ ᱨᱮᱱᱟᱜ ᱛᱟᱹᱞᱠᱟᱹ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ